Angels & Airwaves

**Angels & Airwaves** — праект створаны экс-вакалістам гурту Blink 182 Томам ДэЛонгам. Афіцыйна гурт зарэгістраваны як гандлёвая марка «Angels & Airwaves» 24 чэрвеня 2005 году.

## Біяграфія
Том ДэЛонг кажа, што яго новы праект гэта лепшая музыка, зробленая за апошнія дзесяцігодзьдзі, найбольш эмацыйная, мэлядычная і мацнейшая, чым Box Car Racer і Blink 182 разам узятыя.

### We Don’t Need to Whisper: 2005—2006
Том пачаў працу над новым альбомам *Angels & Airwaves* пасьля таго, як *Blink 182* пайшлі ў безтэрміновы адпачынак у лютым 2005 году.

Па задумцы гурту дэбютным сынглам павінна была стаць *Valkryie Missile*, якую вырашана было распаўсюдзіць з дапамогай iTunes 13 сьнежня 2005 году. Але сынгл не выйшаў, за тое сьвету быў прадстаўлены трэйлер Angels and Airwaves з прыгожым відэашэрагам. Крыху пазьней выйшаў відэаролік з назвай *First Contact* у якім было магчыма пазнаёміцца з удзельнікамі й ідэямі гурту, а таксама прагучалі ўрыўкі песень *Valkryie Missile* і *It Hurts*.

Пазьней нейкі хакер узламаў сэрвэр, дзе нейкім цудам апынулася песьня *The Adventure*. Як вынік, увечары 4 лютага ва ўсёй арміі фэнаў Blink 182 сарвало дах ад уражваючай эмічнай музыкі, якую прапанаваў Том Дэлонг сваім прыхільнікам.

17 лютага 2006 году выйшла яшчэ адна песьня: *Good Day*. Празь месяц Том даў інтэрвію адной амэрыканскай радыёстанцыі, дзе таксама прагучалі ўрыўкі *Valkryie Missile*, *It Hurts*, *A Little’s Enough* і новай песьні *The Gift*.

12 красавіка 2006 году сьвет пабачыў новы дыск Angels and Airwaves *«We Don’t Need To Whisper»*. Афіцыйны рэліз адбыўся 23 траўня 2006 г. У ЗША альбом атрымаў статус залатога, яго продаж перавысіў 500 тыс. асобнікаў.

Паралельна ідзе праца на стужкаю Angels and Airwaves пад назвай *«AVA»*. Верагодна фільм мусіць быць пра жыцьцё Тома, пасьля таго як ён вырашыў сысьці ад *Blink 182*.

### I-Empire and Start the Machine: 2007—2008
21 лістапада 2006 году выходзіць песьня «Star of Bethelehem».

23 красавіка 2007 году гурт пакідае Раян Сін, якога зьмяніў Мэт Ўочтэр з *30 seconds to Mars*.

29 жніўня 2007 году, *Angels and Airwaves* дадалі на сайт новы трэйлер прысьвечаны новаму альбому. Трэйлер зьяўляецца мантажом відэа зь фільму *«I-Empire»* і прэзэнтуе новую песьню *«Call To Arms»*.

Першым сынглам з альбому стала песьня *«Everything’s Magic»*. Таксама на яе быў зроблены кліп.

Сам альбом выйшаў 6 лістапада 2007 і атрымаў назву «I-Empire». Ён дэбютаваў у *Billboard 200 chart* на 9 месцы з колькасьцю продажаў  на працягу першага ж тыдня. Таксама заняў першае месца ў *iTunes Top Albums chart*.

### Love: 2009—2010
У студзені 2009 гурт вярнуўся да студыі, каб нарэшце запісаць свой трэці па ліку альбом.

8 лютага 2009 Тома аб’явіў, што гурт *Blink 182* павяртаецца на сцэну. 10 лютага Том у сваім блогу разьмясьціў наступны запіс: «Angels and Airwaves ніколі не зыйдзе». Гэта абвяргае ўсе чуткі, што гурт AVA распадзецца зь вяртаньнем на сцэну Blink 182.

Рэліз *Love* павінен адбыцца 14 лютага 2010 году.

## Склад
* Том Дэлонг — вакал, гітара
* Дэвід Кэнадзі — гітара
* Мэт Уочтэр — бас-гітара
* Атам Уіткер — барабаны, пэркусія

## Дыскаграфія

### Альбомы
* We Don't Need to Whisper (2006)
* I-Empire (2007)
* Love (2010)

### Сынглы
; **We Don’t Need to Whisper**
* 2006: *The Adventure* (8 траўня 2006)
* 2006: *Do It for Me Now* (10 чэрвеня 2006)
* 2006: *It Hurts* (27 чэрвеня 2006, Вялікая Брытанія)
* 2006: *The War* (15 сьнежня 2006)
; **I-Empire**
* 2007: *Everything’s Magic* (26 верасьня 2007)
* 2008: *Secret Crowds* (4 лютага 2008)
* 2008: *Breathe*

## Узнагароды
* MTV Video Music Awards
:* Намінаваныя: MTV Video Music Award за лепшыя відэаэфэкты (2006) у кліпе «The Adventure»
:* Намінаваныя: Лепшы гурт 2006 (2006) за «We Don’t Need To Whisper»

## Вонкавыя спасылкі
* Афіцыйны сайт 
* Сайт альбому I-Empire 
* Расейскі фан-сайт 

Катэгорыя:Зьявіліся ў 2005 годзе
Катэгорыя:Музычныя гурты ЗША
Катэгорыя:Музычныя гурты з Каліфорніі
Катэгорыя:Музычныя гурты, якія зьявіліся ў 2005 годзе